হোয়াইটওয়াশ এড়াতে লড়ছে জিম্বাবুয়ে
হারলেই হোয়াইটওয়াশ। এমন সমীকরণের ম্যাচে ৪৩ ওভারে ৩২৩ রানের বিশাল টার্গেট তাড়া করতে নেমে শুরুতেই বিপদে সফরকারী জিম্বাবুয়ে। মাত্র ২৮ রানেই ওপেনার টিনাশে কামুনহুকামউইয়ে ও ব্রেন্ডন টেলরের উইকেট হারায় জিম্বাবুয়ে।  







জিম্বাবুয়ের বিপক্ষে তৃতীয় ও শেষ ওয়ানডে শুরুর আগের দিন সংবাদ সম্মেলনে অধিনায়ক হিসেবে শেষ ম্যাচ খেলার ঘোষণা দিয়েছিলেন মাশরাফি। হয়তো ক্যারিয়ারের শেষ আন্তর্জাতিক ম্যাচ খেলছেন তিনি। 




ইনিংসের প্রথম ওভারে বোলিংয়ে এসেই সাফল্য পান মাশরাফি। তার বলে কাট করতে গিয়ে উইকেটকিপার ব্যাটসম্যান লিটন দাসের হাতে ক্যাচ তুলে দিয়ে ফেরেন টিনাশে কামুনহুকামউইকে।
এরপর দলীয় ২৮ রানে ওয়ান ডাউনে ব্যাটিংয়ে নামা অভিজ্ঞ ব্যাটসম্যান ব্রেন্ডন টেলরের উইকেট হারায় জিম্বাবুয়ে। মোহাম্মদ সাইফউদ্দিনের বলে মিঠুনের হাতে ক্যাচ তুলে দিয়ে ফেরেন জিম্বাবুয়ের সাবেক এ অধিনায়ক।
এরপর অধিনায়ক শন উইলিয়ামসকে সঙ্গে নিয়ে ৪৬ রানের জুটি গড়ে অন্য ওপেনার রেগিস চাকাভা। দ্রুত রান তুলতে গিয়ে আউট হন উইলিয়ামস। আফিফ হোসেনর স্পিনে বিভ্রান্ত হওয়ার আগে ৩৬ বলে ৫টি চারের সাহায্যে ৩০ রান করেন উইলিয়ামস। দলীয় ৭৪ রানে তৃতীয় ব্যাটসম্যান হিসেবে ফেরেন তিনি। 
এরপর মাত্র মাধেভারের সঙ্গে ফের জুটি গড়ে তোলেন চাকাভ। ইনিংসের শুরু থেকে দেখে শুনে ব্যাটিং করে যাওয়া এ ওপেনার ৪৫ বলে ৩৪ রান করে তাইজুল ইলামের বলে বোল্ড হয়ে ফেরেন। তার বিদায়ে ২১. ওভারে ১১৩ রানে চতুর্থ উইকেট হারায় জিম্বাবুয়ে।
লিটন-তামিমের জোড়া সেঞ্চুরিতে বাংলাদেশের সংগ্রহ ৩২২
লিটন দাস ও তামিম ইকবালের জোড়া সেঞ্চুরিতে রানের পাহাড় গড়েছে বাংলাদেশ। জিম্বাবুয়ের বিপক্ষে তিন ম্যাচ সিরিজের তৃতীয় ওয়ানডেতে বৃষ্টি বিঘ্নিত ম্যাচে ৪৩ ওভারে ৩ উইকেটে ৩২২ রানের পাহাড় গড়ে টাইগাররা।
বিশাল রান সংগ্রহের পথে অনন্য অবদান রাখেন ওপেনার লিটন দাস। তিনি দেশের হয়ে ব্যক্তিগত সর্বোচ্চ ১৭৬ রানের ঝকঝকে ইনিংস খেলার পাশাপাশি তামিমের সঙ্গে উদ্বোধনী জুটিতে রেকর্ড গড়েন। দেশের হয়ে যে কোনো উইকেটে সর্বোচ্চ ২৯২ রানের জুটি গড়েন লিটন-তামিম।
শুক্রবার সিলেট আন্তর্জাতিক ক্রিকেট স্টেডিয়ামে টস হেরে প্রথমে ব্যাটিংয়ে নেমে লিটন দাসকে সঙ্গে নিয়ে উদ্বোধনী জুটিতে রেকর্ড ২৯২ রানের জুটি গড়েন তামিম ইকবাল। দেশের হয়ে যেকোনো উইকেটে জুটির রেকর্ড গড়ার পথে তামিম ও লিটন দুজনেই তুলে নেন সেঞ্চুরি।
খেলা শুরু হওয়ার পর ৩৩.২ ওভারে কোনো উইকেট না হারিয়ে ১৮২ রান সংগ্রহ করে বাংলাদেশ। এরপর শুরু হয় বৃষ্টি। প্রায় দুই ঘণ্টা খেলা বন্ধ থাকার পর ফের যখন খেলা শুরু হয় তখন ম্যাচের ভাগ্য নির্ধারণ হয় ৪৩ ওভারে।
বৃষ্টির আগে ১০১ ও ৭৯ রানে অপরাজিত ছিলেন লিটন দাস ও তামিম ইকবাল। বৃষ্টির পর ফের ব্যাটিংয়ে নেমে রীতিমতো তাণ্ডব চালান লিটন দাস ও তামিম ইকবাল। দেশ সেরা ওপেনার তামিম ইকবাল ওয়ানডে ক্যারিয়ারের ১৩ এবং আন্তর্জাতিক ক্রিকেটে ২৩তম সেঞ্চুরি তুলে নেন।
তবে তামিম ইকবালকে ছাড়িয়ে নতুন উচ্চতায় পৌঁছে যান লিটন দাস। জাতীয় দলের এ তারকা ব্যাটসম্যান দেশের হয়ে ব্যক্তিগত সর্বোচ্চ রানের মাইলফলক স্পর্শ করেন।
সংক্ষিপ্ত স্কোর
বাংলাদেশ: ৪৩ ওভারে ৩২২/৩ (লিটন ১৭৬, তামিম ১২৮*, আফিফ ৭, মাহমুদউল্লাহ ৩)।

হারলেই হোয়াইটওয়াশ। এমন সমীকরণের ম্যাচে ৪৩ ওভারে ৩২৩ রানের বিশাল টার্গেট তাড়া করতে নেমে শুরুতেই বিপদে সফরকারী জিম্বাবুয়ে। মাত্র ২৮রানেই ওপেনার টিনাশে কামুনহুকামউইয়ে ও ব্রেন্ডন টেলরের উইকেট হারায় জিম্বাবুয়ে।